Син је краља Битиније Прусије II и Апаме IV, ћерке Филипа V Македонскога. По први пут се помиње 167. пре н. е, када је пратио свога оца у Рим, који је дошао да након Трећега македонскога рата честита Римљанима на победи. Били су срдачно дочекани од стране римскога Сената. У то време је изгледа био дечак. Када је одрастао постао је популаран међу становништвом Битиније, па је Прусија II постао љубоморан и послао га је у Рим.